རི་བོ་ཆི་ལི་མ་ཀྲ་ལུའོ་ནི་མལ་གསོར་ལུས་ཡོད་པའི་མེ་རི་ཞིག་ཡིན་ལ་ཆེས་མཐོ་སར་མཚོ་ངོས་ལས་སྨིས་༥༨༩༥ཡོད་པ་དང་ཨ་ཧྥེ་རི་ཁའི་རི་བོ་མཐོ་ཤོས་ཡིན།ཐིག་དམར་གྱི་ཉེ་སར་གནས་ན་ཡང་རི་མཐོ་བའི་དབང་གིས་རི་རྩེ་གངས་མཚམས་ཀྱི་ཡན་ལ་བུད་ཡོད་ཕྱིར་ལོ་ཧྲིལ་བོར་ཁ་བས་གཡོགས་ཡོད་ལ།ཨ་ཧྥེ་རི་ཁ་གླིང་ཤར་མའི་ཡུལ་སྗོངས་ངོ་མཚར་ཅན་ཞིག་ཏུ་གྱུར་ཡོད།ས་དེ་རུ་སྐྱེ་དངོས་ཀྱི་དབྱེ་མཚམས་མངོན་གསལ་དོད་པོར་མཐོང་ཐུབ་སྟེ།རི་འདབས་ནི་ཐན་པ་ཆེ་བའི་ཚ་ཁུལ་གྱི་ལྗོན་པ་ཐར་ཐོར་རྩྭ་ཐང་དང་།དེ་ལས་མཐོ་སར་རིམ་གྱིས་ཚ་ཁུལ་ནགས་ཚལ་དང་དྲོད་ཁུལ་ནགས་ཚལ།གྲང་ཁུལ་ནགས་ཚལ་དང་སྤང་རྩྭ་བཅས་ཡིན་ལ།ཆེས་མཐོ་ས་ནི་ལོ་ཧྲིལ་བོར་ཁ་བས་གཡོགས་པའི་གངས་རི་ཡིན།༡